Roodie Rakkers: Gr. R-inligting. | Laerskool Roodekrans
Roodie Rakkers: Gr. R-inligting.
Ons is baie opgewonde dat u Laerskool Roodekrans as u kind se skool gekies het. Ons glo en vertrou dat u sommer gou deel sal voel van ons Roodie-familie en dat daar nog baie gelukkige jare vir u en u gesin hier by ons voorlê. Hier volg slegs ŉ paar reëlings t.o.v. ons eerste skooldag Dinsdag, 8 Januarie 2019.
GRAAD R’e SE EERSTE SKOOLDAG:
Dinsdag 8 Januarie 2019 is dit vir alle Graad R-leerders hulle eerste skooldag. Die skool begin om 07:30, en u kind se juffrou sal haar/hom in die klas ontvang vanaf 07:00. Die skool sluit slegs hiérdie betrokke dag om 12:00 en dan daarna elke dag normale tyd om 13:00.
G27 – Me. Valda Wilken
G22 – Me. Hildegarde Serfontein
G25 – Me. Cherani van der Westhuizen
G20 – Me. Lelanie van Lill
G13 – Me. L’Dean Cronje
GR. R- FOTO’S:
Dinsdag, 8 Januarie 2019 is fotodag.
Gesinsfoto’s (opsioneel) word geneem vanaf 07:00-08:15 in die volgende lokale:
K45 – Me. Ian Flemming se klas en in
K43 – Me. Hanneke Dreyer se klas.
Plaas asb. die korrekte bedrag in ŉ koevert met die leerder se naam bo-op. Alle fotogelde is betaalbaar voor of op 1 Februarie 2019.
Gesinsfoto’s word slegs tot 08:15 geneem, waarna alle leerders na hulle klasse gaan. Ouers beweeg dan na die saal toe, waar die spreker, Johan Smith die jaar op ŉ gepaste wyse afskop om 08:30 - 10:00.
Individuele foto’s - Daar word foto’s van alle Graad R-leerders gedurende klastyd geneem.
Die foto-pakket bestaan uit:
Die pakket beloop R100-00. Plaas asb. die korrekte bedrag in ŉ koevert met die leerder se naam bo-op en stuur dit skool toe voor of op 1 Februarie 2019. Indien u ŉ dubbele pakket wil hê, dui dit asseblief op die koevert aan met 2 x R100 ingesluit.
Woensdag, 9 Januarie 2019 is dit reeds ons Graad R’e se eerste verpligte oueraand om 18:00 in die onderskeie Gr. R-klasse. Bring asseblief skryfgoed en u kind se dagboek saam. Indien dit moontlik, is verkies ons dit dat u verblyf vir u kind sal reël.
Saterdag 12 Januarie 2019 het ons huissport by Laerskool Roodekrans. Alle Graad R-leerders neem deel. Leerders kom met atletiekdrag skool toe (enige gekleurde T-hemp en LO-broekie). Alle leerders moet 7:40 by hulle betrokke onderwyseres aanmeld op die rugbyveld onder die gazebo. Alle leerders gaan aan die 60m-item deelneem. Indien ŉ leerder ŉ stempel op die hand kry, moet hulle asb. wag en nie huis toe gaan nie, aangesien hulle weer gaan hardloop/deelneem. Leerders wat in die 60m-finaal se item, deelneem hardloop ook die 80m-finaal. Die snoepie sal oop wees gedurende hierdie byeenkoms.
Gratis visuele- en gehoorsifting
Sien ook aangeheg die toestemmingsbriewe vir ons gratis visuele- en gehoorsifting wat in die begin van die jaar gaan plaasvind. Ons wil seker maak dat ons Graad R-leerders se ogies en ore, al die belangrike inligting in wat ons juffrouens hulle wil leer, inneem. Stuur asseblief dus albei toestemmingsvorms saam met u kind, op hulle eerste dag, skool toe.
Elke leerder ontvang ŉ pakkie met plakkers om skryfbehoeftes en hul klere te merk.
Indien u nog nie u plakkers ontvang het nie, kan u die plakkers by ontvang afhaal op die onderstaande tye:
Maandag, 7 Januarie 2019 van 07:00 – 14:30.
Dinsdag, 8 Januarie 2019 – Leerders sal plakkers wat nie afgehaal was nie ontvang in die klas.
H. SERFONFTEIN A. ROUSSEAU G.G. ROUSSEAU
Gr. R-inligtingstuk vir 2019 - 12 Desember 2018.
Gratis gehoor-siftingsbrief 2019.
Gratis visuele siftingsbrief 2019.
Laerskool Roodekrans - 2019 Kalender en Algemene Inligting.
Laerskool Roodekrans - Gr. R-benodigdhedelys vir 2019